Urna antika Ċiniża, li sidha kien jużaha biex iqiegħed fiha l-'pot pourri', inbiegħet f'irkant għal aktar minn €177,085. Is-sid, li għandu ftit aktar minn ħamsin sena, wiret fan il-vażun mingħand qarib tiegħu snin ilu, iżda peress li ħaseb li ma jiswiex wisq, għal madwar għoxrin sena wżah biex jaħżen fih petali nexfin u jfuħu u qiegħdu fuq gwardarobba. Kien meta ġie biex jibdel daru u ddeċieda li jbigħ numru ta' affarijiet li kellu fid-dar il-qadima, li rkantatur qallu li dak l-oġġett, jaf kien artiġjanat tas-seklu 18, meta ċ-Ċina kienet taħt ir-renju tal-Imperatur ta' Quianlong u jiswa eluf ta' ewro. Meta l-esperti komplew jeżaminaw il-vażun tal-porċellana, taħt saff oħxon ta' trab sabu disinn pinġut bl-idejn, bi fjuri roża, ħodor, blu u ħomor. Għall-bidu, l-irkantaturi stmaw l-urna għal bejn €1,180 u €1,483, iżda tant ġibdet interess mix-xerrejja potenzjali, li dan l-artefatt Ċiniż inbiegħ għal €18,087. Sid l-urna, minn Shaftesbury, Dorset kien preżenti għall-bejgħ u ddikjara li dik kienet l-aqwa ġurnata ta' ħajtu, wara li l-artefatt antik inbiegħ għal 75 darba iżjed mill-prezz stmat.
Urna Ċiniża tinxtara bi prezz fenominali